Loch Enoch

Loch Enoch is a multi-basin freshwatter loch in Dumfries an Gallowa, Scotland. It lies til the east o Merrick an sooth o Mullwharchar. The loch is situatit in a granite basin an haes several smaw islands an some saunds on its shore. The sharp granite saund o thir strands wis collectit an selt for shairpenin knifes an scythes. The catchment aurie's vegetation is maistly blaw gress (Molinia caerulea) an common heather (Calluna vulgaris). The loch's ootflowe supplies Loch Doon an the River Doon, baith o thaim in Ayrshire. Acidification By 1800 the watter o Loch Enoch haed awready become acidic. J. McBain in his 1929 beuk The Merrick and the Neighbouring Hills - Tramps by Hill, Stream and Loch descrieves a troot that 'bore the unmistakable marks of a Loch Enoch trout, i.e. it was minus the lower half of its tail and part of its ventral fins.' McBain writes that the last recordit troot catcht wis in 1899. Syne 1940 the loch becam mair acidic acause o acid rain an in the 1950s it completely tyne't its fish population. In 1994 it wis restockit wi 3,000 troot. The loch haesna become mair acidic syne the mid-1970s an haes become a wee nae sae acidic fae the 1980s onwart, wi the pH increasin slaw fae aroond 4.3 in 1978 tae 4.9 in 2003. Atween 1983 an 2003 the loch's Dissowle't Organic Caurbon levels increased. Watter analysis References External links Audio descrievin o siller saud collectin fae Loch Enoch and uiss